Informasjon om tilrettelagt konfirmantundervisning i kirkene på Nøtterøy 2019/20

Kirkens konfirmantundervisning er for alle ungdommer i aldersgruppen – uansett funksjonsnivå. Derfor tilbyr kirken på forskjellig vis tilrettelegging, også for konfirmanter med funksjonsnedsettelser. Tilretteleggingen kan skje på forskjellige måter alt etter den enkeltes behov og situasjon.

**Muligheter**

Alle har rett til å følge konfirmantundervisningen i sin lokale menighet. Men for å få til en best mulig konfirmanttid med mulighet for tilrettelegging tilbyr vi også en smågruppe. Denne gruppen vil være for konfirmanter i menighetene i Færder og Tønsberg kommuner, og vil foregå i Teie kirke på Nøtterøy. Vi ønsker en god dialog med den enkelte konfirmant og foreldre/foresatte for å kartlegge behovet for tilrettelegging slik at konfirmanttiden blir så god som mulig.

**Konfirmasjon i en smågruppe**

Den tilrettelagte smågruppa har fokus på læring gjennom sansene. Opplegget vi bruker heter: *Se, smak og kjenn* og har vært anvendt over hele landet som ressurs i møte med ungdommer med funksjonsnedsettelser. Dette er et opplegg som tar hensyn til den enkeltes utrustning og vektlegger en god helhetlig opplevelse av konfirmanttiden.

**Tilrettelegging i ordinær konfirmantundervisning**  
Hvis en kommer frem til at det er mest tjenlig å delta i den ordinære konfirmantundervisningen er alle velkommen til dette. Ta også gjerne kontakt for en samtale om hva som passer for deres konfirmant.

**Kontakt - videre informasjon**  
Påmelding til dette konfirmantopplegget kan skje ved å krysse av for dette alternativet ved påmelding på våre nettsider [www.kirken.no/faerder](http://www.kirken.no/faerder) eller ved å kontakte en av de undertegnede.

Ta gjerne kontakt også dersom du trenger nærmere informasjon.

Har du spørsmål? Ta kontakt! Det er ansatte i den lokale kirken som vil være ledere i dette konfirmanttilbudet, og vi ønsker å gi et konfirmanttilbud som er inkluderende, utviklende og positivt for den enkelte konfirmant.

**For menighetene på Nøtterøy:**

***Maia Koren Kristine Klemetsen***

Sokneprest i Færder Undervisningsleder i Færder

Tlf. 47 97 49 28 Tlf. 47 97 49 30

E-post: [maia.koren@faerder.kirken.no](mailto:maia.koren@faerder.kirken.no) E-post: [kristine.klemetsen@faerder.kirken.no](mailto:kristine.klemetsen@faerder.kirken.no)